ما تخافشى عليا

ما تخافش عليا .. انا واحدة سجوريا
   كلمات 

ما تخافش عليا .. انا واحدة سجوريا

فى العشق يا إنت .. واخدة البكالوريا

ما تخافش عليا

أقعد سهتانة .. قلبى مشغول بك

ولما تشعلل لهاليب نار حبك

أرخى الناموسية .. وانام لى شوية

واحبكها واشبكها

بمتين دبوس و أعض و أبوس

وانزل على صورتك .. حتتك بتتك

ما تخافش عليا

ليلة ما تجينى .. فوت جنب البيت

وانده تلاقينى .. فى أوضة التواليت

مستنية م العصرية .. على شباكها حط الفاكهة

ما دام الباب من غير بواب

مين ده اللى يقول لك ظبطك ربطك

ماتخافش عليا

أنا لما استلطف .. ما يهمنى بابا

بس انت اتعطف .. وتعالى امبابه

خدنى ف دوكة .. جوة فلوكة

ونكركر ونهنكر

وف وقت صفاك العب وياك

لعبة على كيفك حطة يا بطة

ما تخافش عليا


 شوف كمان 

تصنيف:اغانى باللغه المصريه
تصنيف:كلمات اغانى